8. โครงสร้างเงินทุน

ทุนจดทะเบียน

บริษัทฯ มีทุนจดทะเบียนจำนวน 120,000,000.- บาท แบ่งเป็นหุ้นสามัญ จำนวน 120,000,000
หุ้น มูลค่าหุ้นละ 1.- บาท

ทุนที่เรียกชำระแล้ว

เรียกชำระหุ้นสามัญแล้วจำนวน 120,000,000 หุ้น มูลค่าหุ้นละ 1.- บาท เป็นเงิน
120,000,000.- บาท

ภาระผูกพันของบริษัทที่เกี่ยวกับการออกหุ้นในอนาคต

  - ไม่มี -

นโยบายการจ่ายเงินปันผล

นโยบายการจ่ายเงินปันผลของบริษัท ไทยชูการ์ เทอร์มิเนิ้ล จำกัด (มหาชน)

บริษัทมีนโยบายการจ่ายเงินปันผลในอัตราไม่น้อยกว่าร้อยละ 50
ของกำไรสุทธิของงบการเงินเฉพาะบริษัทหลังหักภาษีเงินได้ นิติบุคคลและสำรองตามกฎหมายแล้ว
หากไม่มีเหตุจำเป็นอื่นใดและการจ่ายเงินปันผลนั้นไม่มีผลกระทบต่อการดำเนินงานของบริษัทและบริษัทย่อย
ทั้งนี้การจ่ายเงินปันผลให้นำปัจจัยต่างๆ มาประกอบการพิจารณา เช่น ผลการดำเนินงาน
ฐานะการเงิน สภาพคล่อง แผนขยายงาน เป็นต้น

เมื่อคณะกรรมการบริษัทมีมติเห็นชอบให้จ่ายเงินปันผลประจำปีแล้วจะต้องนำเสนอขออนุมัติต่อที่ประชุมผู้ถือหุ้น
เว้นแต่เป็นการจ่ายเงินปันผลระหว่างกาล
ให้คณะกรรมการบริษัทมีอำนาจอนุมัติให้จ่ายเงินปันผลได้แล้วให้รายงานให้ที่ประชุมผู้ถือหุ้นทราบในการประชุมคราวต่อไป

ประวัติการจ่ายเงินปันผลย้อนหลัง

+----------------+----------+----------+-------+-------------+-------+
| บริษัท ไทยชูการ์   |          |          |       |             |       |
| เทอร์มิเนิ้ล จำกัด  |          |          |       |             |       |
| (มหาชน)        |          |          |       |             |       |
+----------------+----------+----------+-------+-------------+-------+
| วันที่จ่ายเงินปันผล  | ผลการ    | กำไรสุทธิ  | กำไ   | อัตร         | จำน   |
|                | ดำเนินงาน |          | รต่อหุ้น | าการจ่ายปันผล | วนเงิน |
|                |          | (บาท)    |       |             |       |
|                | ประจำปี   |          | (บาท) |             | (บาท) |
+----------------+----------+----------+-------+-------------+-------+
| ปี 2551         | 2550     | 27,68    | 0.23  | 0           | 0     |
|                |          | 1,671.77 |       |             |       |
+----------------+----------+----------+-------+-------------+-------+
| ปี 2550         | 2549     | 16,10    | 0.13  | 0           | 0     |
|                |          | 6,709.09 |       |             |       |
+----------------+----------+----------+-------+-------------+-------+
| ปี 2549         | 2548     | 43,81    | 0.37  | 0           | 0     |
|                |          | 5,156.71 |       |             |       |
+----------------+----------+----------+-------+-------------+-------+
| วันที่ 21 พฤษภาคม | 2547     | 63,08    | 0.57  | จ่า          | 11    |
| 2548           |          | 2,580.23 |       | ยหุ้นปันผลอัตรา | ล้าน   |
|                |          |          |       | 11:1        |       |
+----------------+----------+----------+-------+-------------+-------+
| วันที่ 20 พฤษภาคม | 2546     | 71,23    | 0.71  | จ่า          | 10    |
| 2547           |          | 5,230.70 |       | ยหุ้นปันผลอัตรา | ล้าน   |
|                |          |          |       | 10:1        |       |
+----------------+----------+----------+-------+-------------+-------+

ที่ประชุมสามัญผู้ถือหุ้นครั้งที่ 1/2549 เมื่อวันที่ 20 เมษายน 2549
มีมติอนุมัติให้งดจ่ายเงินปันผลสำหรับผลการดำเนินงาน ในรอบปี 2548 เนื่องจากในเดือนตุลาคม
2548 บริษัทฯ ลงทุนในหุ้นเพิ่มทุนของบริษัท ที เอส ฟลาวมิลล์ จำกัด (บริษัทย่อย) จำนวนทั้งสิ้น
197.509 ล้านบาท ซึ่งบริษัทดังกล่าวจดทะเบียนเพิ่มทุนจากเดิมจำนวน 10 ล้านบาท เป็น 200
ล้านบาท เพื่อลงทุนในธุรกิจโรงงานแป้งสาลี ทำให้บริษัทฯ ถือหุ้นอยู่ในบริษัทดังกล่าวร้อยละ 97.63

และตามมติที่ประชุมวิสามัญผู้ถือหุ้นของบริษัท ที เอส ฟลาวมิลล์ จำกัด ครั้งที่ 1/2550 และครั้งที่
2/2550 เมื่อวันที่ 25 กรกฎาคม 2550 และ 29 สิงหาคม 2550 ตามลำดับ
มีมติให้เพิ่มทุนจดทะเบียนอีกจำนวน 200 ล้านบาท เป็นทุนจดทะเบียน 400 ล้านบาท
โดยอนุมัติให้สิทธิ ในการจองซื้อหุ้นสามัญเพิ่มทุนทั้งหมดให้แก่ บริษัท ไทยชูการ์ เทอร์มิเนิ้ล จำกัด
(มหาชน) ทำให้ปัจจุบันบริษัทฯ ถือหุ้นอยู่ในบริษัท ที เอส ฟลาวมิลล์ จำกัด จำนวนร้อยละ 98.82
ของทุนจดทะเบียน

ต่อมาในเดือนตุลาคม 2549 บริษัท ที เอส จี แอสเซ็ท จำกัด (บริษัทย่อย)
เรียกชำระค่าหุ้นจนเต็มมูลค่า ดังนั้นบริษัทฯ ได้ชำระค่าหุ้นอีกหุ้นละ 75.- บาท
จนเต็มมูลค่าจดทะเบียนจำนวน 398,917 หุ้น เป็นจำนวนเงิน 29.92 ล้านบาท และบริษัท
ไทยชูการ์ เทอร์มิเนิ้ล จำกัด (มหาชน)
ยังมีความจำเป็นต้องใช้เงินทุนหมุนเวียนในการดำเนินธุรกิจอยู่ที่ประชุมสามัญผู้ถือหุ้นครั้งที่ 1/2550
เมื่อวันที่ 25 เมษายน 2550 จึงมีมติอนุมัติให้งดจ่ายเงินปันผลสำหรับผลการดำเนินงานในรอบปี
2549 ตามมติคณะกรรมการ

ในปี 2551 บริษัท ที เอส ขนส่งและโลจิสติกส์ จำกัด จดทะเบียนเพิ่มทุนอีกจำนวน 45 ล้านบาท
จากทุนจดทะเบียนเดิม จำนวน 5 ล้านบาท เป็นทุนจดทะเบียนใหม่จำนวน 50 ล้านบาท
เพื่อดำเนินธุรกิจโรงงานทอกระสอบบรรจุภัณฑ์ โดยบริษัท ไทยชูการ์ เทอร์มิเนิ้ล- จำกัด (มหาชน)
ลงทุนในหุ้นเพิ่มทุนของบริษัท ที เอส ขนส่งและโลจิสติกส์ จำกัด จำนวน 38.72 ล้านบาท
และถือหุ้นอยู่ในบริษัทดังกล่าว ร้อยละ 77.44 ของทุนจดทะเบียนใหม่

นโยบายการจ่ายเงินปันผลของบริษัทย่อย

บริษัทย่อยแต่ละแห่งจะพิจารณาการจ่ายเงินปันผลเมื่อบริษัทนั้นๆ
มีกำไรพอสมควรและจะไม่มีการจ่ายเงินปันผลในกรณีที่ขาดทุน
นอกจากนี้ยังพิจารณาจากกระแสเงินสดคงเหลือเทียบกับงบลงทุนของบริษัทย่อยนั้นๆ
หากกระแสเงินสดคงเหลือของบริษัทย่อยมีเพียงพอและได้ตั้งสำรองตามกฎหมายแล้วบริษัทย่อยนั้นๆ
จะพิจารณาจ่ายเงินปันผลเป็นกรณีๆ ไป

การจ่ายเงินปันผลของบริษัทย่อยให้กับบริษัท เป็นไปตามข้อบังคับของบริษัทเรื่องการจ่ายเงินปันผล
ซึ่งต้องได้รับมติจาก ที่ประชุมใหญ่ผู้ถือหุ้น และสามารถจ่ายเป็นการเฉพาะคราวได้
โดยการจ่ายเงินปันผล
บริษัทต้องมีกำไรพอสมควรกรณีขาดทุนห้ามมิให้จ่ายเงินปันผลจนกว่าจะแก้ไขจนไม่ขาดทุนแล้ว
นอกจากนี้การจ่ายเงินปันผลจะต้องมีการกันเงินสำรองไว้อย่างน้อยร้อยละยี่สิบของกำไร
จนกว่าทุนสำรองจะมีจำนวนไม่น้อยกว่าร้อยละสิบของจำนวนทุนของบริษัท

ผู้ถือหุ้นรายใหญ่ในระยะเวลา 3 ปี สิ้นสุด ณ วันที่ 31 ธันวาคม

[TABLE]